钦定古今图书集成/理学汇编/文学典/第013卷 > 庄周
## 钦定古今图书集成/理学汇编/文学典/第013卷 > 庄周

按《史记》本传：“庄子者，蒙人也，名周。周尝为蒙漆园吏，
与梁惠王、齐宣王同时。其学无所不窥，然其要本归
于《老子》之言。故其著书十馀万言，大抵率寓言也。作
《渔父》《盗跖》《胠箧》，以诋訿孔子之徒，以明老子之术。畏
累虚、亢桑子之属，皆空语无事实。然善属书离辞，指
事类情，用剽剥儒、墨，虽当世宿学不能自解免也。其”
言洸洋自恣以适己，故自王公大人不能器之。楚威
王闻庄周贤，使使厚币迎之，许以为相。庄周笑谓楚
使者曰：“千金重利；卿相尊位也。子独不见郊祭之牺
牛乎？养食之数岁，衣以文绣，以入太庙。当是之时，虽
欲为孤豚，岂可得乎？子亟去，无污我。我宁游戏污渎
之中自快，无为有国者所羁，终身不”仕，以快吾志焉